tartuNLP/wikipedia-smugri-20251201 huggingface dataset:
Maribon tuomiorovastikunta

Maribon tuomiorovastikunta ( Maribo Domprovsti) on rovastikunta Lolland-Falsterin hiippakunnassa Tanskan kansankirkossa. Rovastikunta sijaitsee Lollandin kunnan alueella.
Rovastikuntaan kuuluu 23 seurakuntaa ("sogn") ja 11 pastoraattia ("pastorat").
Canoa

Canoa on Helsingissä vuonna 1932 perustettu melontaseura, joka siirtyi 1970-luvulla Espooseen.
Seuran riveissä Suomen-mestareiksi ovat meloneet muun muassa Kurt Lillqvist, Birger Johansson, Paavo Vaskio, Kaj Leidenius, Rolf Björklund, Kristian Jaatinen, Jorma Lehtosalo, Kari Markkanen ja Hannu Korjula.
The Flash (Proben videopeli)

The Flash on Proben kehittämä ja Segan julkaisema toimintapeli. Peli on julkaistu vuonna Sega Master Systemille.
Pelaaminen.
Peli perustuu televisiosarjaan "Flash". Pelissä pelataan DC Comicsin hahmolla Salamalla.
Peli on sivuttain vierittävä tasohyppely. Peli on jaettu kuuteen erään, joissa jokaisessa on kaksi vaihetta ja pomotappelu.
Kasperi (suuralue)

Kasperi on Seinäjoen suuralue. Se sijaitsee noin kolmen kilometrin päässä kaupungin keskustasta kaakkoon. Suuralueeseen kuuluu kolme pientilastoaluetta: Kivistö itäinen (028), Kasperi, (029) ja Hallilanvuori (030). Joulukuussa 2022 suuralueen asukasluku oli 4 994, josta yli puolet sijaitsi Kasperin pientilastoalueella
Cristóbal Colón (F105)

Cristóbal Colón (runkonumero F105) on Espanjan laivaston vuonna 2010 vesillelaskettu Álvaro de Bazán -luokan fregatti.
Valmistus.
Alus tilattiin 20. toukokuuta 2005 Navantialta Ferrolista, missä köli laskettiin 29. kesäkuuta 2007. Alus laskettiin vesille 4. marraskuuta 2010 kumminaan kuningatar Margarita ja otettiin palvelukseen 23. lokakuuta 2012.
Palvelus.
Alus lähti 9. helmikuuta 2013 Ferrolista Rotaan, minne se saapui 11. helmikuuta. Rotassa aloitettiin aluksen katselmointi, tarkastukset ja miehistön koulutus, mikä päättyi 15. helmikuuta. Sikorsky SH-3 laskeutui 14. helmikuuta aluksen lentokannelle ensimmäisen kerran.
Alus lähti 24. helmikuuta 2014 Ferrolista liittyäkseen Intian valtamerellä käynnissä olevaan Atalanta-operaatioon. Alus vapautti Djiboutissa sisaraluksensa "Álvaro de Bazánin" palaamaan kotimaahan. Aluksen ollessa edelleen Djiboutissa aluksen tykki laukesi 16. maaliskuuta, mutta kranaatit suuntautuivat merelle yli hotellin ja moskeijan. Alus suojasi 26.-27. kesäkuuta Välimerellä Yhdysvaltain laivaston "USS Vella Gulfia" samalla kuin aluksen tutkajärjestelmää säädettiin torjumaan ballistisiaohjuksia. Alus palasi 11. heinäkuuta kotisatamaansa.
Heinäkuun puolivälissä 2016 alus oli Norfolkissa Yhdysvalloissa, missä aluksen Aegis-järjestelmään perustuvan taistelunjohtojärjestelmän toiminta varmennettiin. Alus osallistui 2016 Sea Guardian harjoitukseen, jossa harjoiteltiin meriteiden suojausta ja kansainvälisen terrorismin torjuntaa. Alus oli 2017 Australiassa, missä se harjoitteli Australian laivaston kanssa. Paluumatkalla Espanjaan alus saattoi päätökseen maapallon kierämisensä.
Marraskuusta 2020 maaliskuuhun 2021 alus oli Naton johtaman At Sea Demonstration ja Formidable shield 2021 harjoituksen lippulaivana. Sen miehistö ampui harjoituksen aikana ESSM ohjuksen lähes kolme kertaa ääntä nopeampaan merenpinnassa lentävään maaliin, joka tuhottiin.
Kylän linnut

Kylän linnut on luontovalokuvaaja Mauri Leivon lintukirja maalaismaisemissa elävistä linnuista. Kirjan on julkaissut Docendo vuonna 2017. 
Porvoossa asuva Leivo on biologi ja työskentelee valokuvaajana ja kirjoittajana. Hän on tehnyt aiemmin kahdeksan valokuvateosta. 
Sisäkannen alkusanoissa Leivo kirjoittaa, että mukana on vain sellaisia lintulajeja, jotka pesimä- ja ruokailupaikkoinaan hyödyntävät nimenomaan peltoaukeita. Mukana ei siten ole pihojen eikä metsien ja taajamien lintuja. Hän kuitenkin huomauttaa, että rajanveto on epämääräinen. Näin esimerkiksi mukana on merikotka, joita on määrällisesti vähän, mutta ne ovat kuitenkin hyvin näkyvä osa syksyisiä hanhipeltoja. Takasisäkannessa Leivo antaa vinkkejä, miten esimerkiksi maanviljelijä voi auttaa lintuja.
Lintuvalikoima kuvastaa Leivon oman retkeilyalueen Itä-Uudenmaan lajistoa. Leivo tarkentaa sanalle "kylä" antamaansa merkitystä siten, että se on synonyymi maalais- ja peltomaisemille, ja sanapari "kylän linnut" viittaa pelloilla pesiviin ja niillä ruokaileviin ja levähtäviin lintuihin.
Arviot.
"Suomen Luonto" -lehdessä Jorma Laurila arvioi kirjaa myönteisesti. Hän mainitsee Leivon perehtyneisyyden kotiseutuunsa Itä-Uuteenmaahan ja lahjakkuuden niin visuaalisesti kuin teknisestikin. Kuvissa on mukana lintujen elinympäristö, ja itse lintu saattaa olla pieni, mutta mukana on myös lähikuvia. Tekstissään Leivo kertoo kuvausretkistään, mitä Laurila pitää kiinnostavana. Kirjan taitto on Leivon omaa käsialaa, ja sekin saa Laurilalta kiitoksen: taitto on ilmavaa ja kuvien ja tekstien rytmitys onnistunutta.
Jan Södersved muistuttaa "Linnut"-lehdessä, että tehomaatalous on vähentänyt lintulajeja, kuten Leivo kertoo, eikä voittajia juuri ole. Södersved kiittää taiton ohella tekstin nautinnollisuutta.
"Uusimaa"-lehdessä Tanja Kuisma arvioi kirjan ”huikeaksi ajankuvaksi suomalaisesta maalaismaisemasta ja sen lintuasukkaista”. "Kamera-lehden" Minna Jerrman kiittää aiherajausta mielenkiintoiseksi: ”idylliset lintukuvat tavoittavat raukean kiireettömyyden”, mutta on sitä mieltä, että jotkut yhdistelmäkuvat rikkovat luomutunnelmaa ja ne olisi voinut jättää pois.
Hallilanvuori

Hallilanvuori on nimi vuorelle ja sen kupeessa sijaitsevalle asuinalueelle Seinäjoella.
Hallilanvuori on ulkoilukohde, jonka yhteydessä on pururata ja laavu. Talviaikaan kuntoratoja käytetään hiihtolatuina. Sen reunustalla sijaitsevat myös Kasperin Pallokenttä, ulkokuntosali ja koirapuisto.
Hallilanvuoren asuin- ja pientilastoalue on osa Kasperin kaupunginosaa, joskin se erottuu muusta Kasperista omalla sijainnillaan Vuoritien eteläpuolella ja uudemmalla rakennuskannallaan. Alue sijaitsee noin viiden kilometrin etäisyydellä kaupungin keskustasta kaakkoon. Hallilanvuoren väkiluku oli vuoden 2022 joulukuussa 974. Alueen rakennuskanta koostuu pääosin omakoti- ja rivitaloista, mutta alueella on myös luhtitaloja.
Brarupin seurakunta

Brarupin seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Nordvestfalsterin pastoraattiin. Ennen vuoden 2007 kuntauudistusta seurakunta toimi Nørre Alslevin kunnan alueella.
Hevi reissu

Hevi reissu on vuonna 2018 ensi-iltansa saanut komediaelokuva, jonka ovat ohjanneet esikoistyönään Jukka Vidgren ja Juuso Laatio. Komedia kertoo pikkukylän metalliyhtyeen matkasta kohti unelmien keikkaa Norjassa. Elokuva on ensimmäinen suomalainen komedia, joka on päässyt South by Southwest -festivaalien ohjelmistoon Texasin Austinissa.
Elokuvan päärooleissa ovat muun muassa Johannes Holopainen, Minka Kuustonen, Max Ovaska, Ville Tiihonen, Antti Tuomas Heikkinen ja Samuli Jaskio. Sivurooleissa ovat muun muassa Martti Syrjä, Kai Lehtinen, Pirjo Lonka, Pertti Sveholm ja Rune Temte.
Elokuvassa esiintyvän Impaled Rektum -yhtyeen alkuperäiskappaleet ovat Mors Subitan kitaristin Mika Lammassaaren säveltämiä. Kappaleissa laulaa Mors Subitan Eemeli Bodde. Elokuvan muusta sävellyksestä vastasi Lauri Porra.
Elokuvan jatko-osa "Hevimpi reissu" ilmestyi elokuvateattereihin 11. lokakuuta 2024.
Tuotanto.
"Hevi reissu" (engl. "Heavy Trip Movie") on suomalais-belgialais-norjalainen yhteistuotanto. Elokuvan on tuottanut Making Movies Oy yhteistyössä Mutant Koala Picturesin ja Umedian kanssa. 
Vastaanotto.
Hevi reissu on saanut Rotten Tomatoes -sivustolla elokuvakriitikoilta 93 prosentin Fresh-pisteet.
Luettelo tavaraviennin arvosta maittain

Tämä on luettelo ulkomaankaupan tavaraviennin raha-arvosta maittain.
Luettelo perustuu CIA:n World Factbookissa julkaistuun arvioon. Vienti on ilmoitettu miljoonissa Yhdysvaltain dollareissa toimitusehdolla "vapaasti aluksessa" (FOB).
Petri Ilmarinen

Petri Seppo Kullervo Ilmarinen (s. 9. kesäkuuta 1968 Hämeenlinna) on suomalainen arkkitehti. Arkkitehdin tutkinnot Teknillinen korkeakoulu (TKK 1997 Espoo) ja Southern California Institute of Architecture (SCI-Arc 1996 Los Angeles), opintoja Wienin Kuvataideakatemiassa 1990-1993 (Akademie der Bildenden Kunste Wien). Hän aloitti omat toimistot 1990 Wienissä Itävallassa, 1993 Hämeenlinnassa ja Helsingissä Suomessa sekä 1995 Los Angelesissa.
Petri Ilmarinen on suunnitellut mm. useita liikuntarakennuksia, kuten Elenia Areenan sekä Ritari-areenan, Hämeenlinnan uimahallin ja Vanajanlinnan Linna Golfin nykyasun laajennuksineen ja muutoksineen Hämeenlinnassa.
Gedesbyn seurakunta

Gedesbyn seurakunta ( Gedesby Sogn) on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Skelby-Gedesbyn pastoraattiin. Ennen vuoden 2007 kuntauudistusta seurakunta toimi Sydfalsterin kunnan alueella.
Vieska Futsal

Vieska Futsal (aik. Sievi FS, virallisesti Jokilaaksojen Futsalin Tuki ry) on vuonna 2016 perustettu ylivieskalainen futsalseura. Miesten edustusjoukkue pelaa maan korkeimmalla sarjatasolla Futsal-Liigassa. Seura on voittanut kolme Suomen mestaruutta (2015, 2016 ja 2017). Seura pelasi aikaisemmin nimellä Sievi FS. Kaudeksi 2021–2022 seura muutti takaisin Ylivieskaan ja otti käyttöön nimen Vieska Futsal. Seura pelaa kotiottelunsa Taanilan koulun liikuntasalissa.
Seuran organisaatioon kuuluu yhteensä neljä joukkuetta: miehissä, pojissa yksi ja naisissa yksi. Seura pelasi aikaisemmin kotiottelunsa Sievin monitoimihallissa, koska Ylivieskassa ei ollut riittävän kokoista palloiluhallia futsaliin.
Vuonna 2016 Jokilaaksojen Futsalin Tuki ry osti F.C. YPA ry:ltä Futsal-Liigalisenssin ja oikeudet futsaliin. Sievin voittamista Suomen mestaruuksista viimeisin on tullut nykymuotoisen seuran nimissä. Aiemmat mestaruudet ovat tulleet F.C. YPA ry:n alaisuudessa toimineen Sievi Futsalin nimissä, joka toimi vuosina 2004-2016.
Joukkue kaudella 2019-2020.
Kauden 2018-2019 päätyttyä Sievi FS:n kokoonpanossa on tapahtunut merkittäviä muutoksia. Voidaan sanoa, että Sievi menetti enemmän kuin kentällisen futsal-liigan parhaimmistoon kuuluvia pelaajia. Sievin mestaruusvuosien (2015, 2016 ja 2017) tärkeimpiin runkopelaajiin kuuluneet Jarmo Junno, Nikola Erceg, Radik Akhmetanov, Jaakko Alasuutari ja maalivahti Miika Toivola kaikki jättivät seura kesän aikana. Kokeneen kaartin ohella merkittävä menetys on myös edellisellä kaudella läpimurtonsa tehnyt, futsal-liigan vuoden tulokkaaksi valittu Aleksi Kylmälä.
Sievi FS pelaa futsal-liigassa kaudella 2019-2020 seuraavalla joukkueella: 
&lt;br&gt;
Taustahenkilöt
Seura UEFA Futsal Cupissa.
Suomen ensimmäinen futsalista kertova dokumentti Sievi Futsal Euroopassa kuvattiin vuonna 2015, ja se kertoo Sievi Futsalin matkasta UEFA Futsal Cupin esikarsintakierroksesta Gibraltarilla.
Päävalmentajat.
(**) Kaudella 2015-2016 alkukauden päävalmentajana toimi Radik Akhmetkhanov ja vuoden vaihteen jälkeen Kimmo Mattila.
(*) Tammikuussa 2013 Jani Paananen erotettiin päävalmentajan paikalta ja Juuso Mattila veti kauden loppuun vuoden vaihteen jälkeen.
Segura-luokka

Segura-luokka on Espanjan laivaston kuuden miinantorjunta-aluksen muodostama alusluokka.
Suunnittelu.
Alusten propulsiojärjestelmä koostuu kahdesta MTU-Bazán 6V 396 TB83 -dieselmoottorista, kahdesta COMBIMAC:n sähkömoottorista ja kahdesta Voith-Schneider VSP 18 GH/135:sta. Propulsiojärjestelmä tuottaa 560 kilowattia, mikä mahdollistaa 14 solmun huippunopeuden. Sähköntuotantoon aluksilla on kolme Isotta Franschinin V1312 generaattoria. Alusten toimintamatka on 2 000 merimailia 12 solmun nopeudella.
Aluksilla on merenkulkututka Kelvin-Hughes 1007, merivalvontatutka Koden MDC 1550 ja kaikuluotain VDS AN/SQQ-32 (Sp). Taistelunjohtojärjestelmä on FABA MCM ja viestijärjestelmät mahdollistavat SHF SATCOM, INMARSAT, UHF, HF ja VHF yhteydet. Miinantorjuntajärjestelmänä on joko yksi tai kaksi Pluto Plus sukellusvenettä ja Minesniper sekä dopplerluotain EDO 3060.
Alukset.
Alusten miinantorjuntakalustoon kuuluu yksi tai kaksi Pluto Plus miehittämätöntä sukellusvenettä.
Noël des enfants qui n’ont plus de maison

Noël des enfants qui n'ont plus de maison ("Kotinsa menettäneiden lasten joulu") on ranskalaisen säveltäjä Claude Debussyn joulukuussa 1915 säveltämä joululaulu sooloäänelle ja pianolle säveltäjän omiin sanoihin. Auguste Durand julkaisi kappaleen seuraavana vuonna. Laulu jäi säveltäjän viimeiseksi ja hän kirjoitti sen sairaana ennen seuraavan päivän leikkausoperaatiota. Pituutta kappaleella on noin kaksi ja puoli minuuttia.
Alkukieliset sanat.
"Nous n’avons plus de maisons !
Les ennemis ont tout pris, tout pris, tout pris,
Jusqu’à notre petit lit!
Ils ont brûlé l’école et notre maître aussi,
Ils ont brûlé l’église et monsieur Jésus-Christ,
Et le vieux pauvre qui n’a pas pu s’en aller!
Nous n’avons plus de maisons!
Les ennemis ont tout pris, tout pris, tout pris,
Jusqu’à notre petit lit!
Bien sûr! Papa est à la guerre,
Pauvre maman est morte!
Avant d’avoir vu tout ça.
Qu’est-ce que l’on va faire ?
Noël, petit Noël, n’allez pas chez eux, n’allez plus jamais chez eux, punissez-les !
Vengez les enfants de France !
Les petits Belges, les petits Serbes, et les petits Polonais aussi !
Si nous en oublions, pardonnez-nous.
Noël ! Noël ! surtout, pas de joujoux,
Tâchez de nous redonner le pain quotidien.
Nous n’avons plus de maisons!
Les ennemis ont tout pris, tout pris, tout pris.
Jusqu’à notre petit lit!
Ils ont brûlé l’école et notre maître aussi,
Ils ont brûlé l’église et monsieur Jésus-Christ,
Et le vieux pauvre qui n’a pas pu s’en aller !
Noël ! Écoutez-nous, nous n’avons plus de petits sabots !
Mais donnez la victoire aux enfants de France."
Sanoitusten suora suomennos.
"Meillä ei ole enää koteja,
Viholliset veivät kaiken, veivät kaiken, veivät kaiken,
jopa pienen sänkymme!
He polttivat koulun ja opettajan myös,
He polttivat kirkon ja herran Jeesuksen Kristuksen,
Ja erään vanhan miesparan, joka ei päässyt karkuun,
Meillä ei ole enää koteja,
Viholliset veivät kaiken, veivät kaiken, veivät kaiken,
jopa pienen sänkymme!
Isä on sodassa, totta kai,
äitiraukka on kuollut!
Ennen kuin näki tämän kaiken.
Mitä on tehtävä?
Joulu, pieni joulu,
älä mene heidän luokseen,
älä enää koskaan mene heidän luokseen,
rankaise heitä!
Kosta ranskan lapsien puolesta!
Pienten belgialaisten, pienten serbialaisten,
ja pienten puolalaisten myös!
Jos unohdimme jotkut, anna meille anteeksi.
Joulu! Joulu! Etenkään ei leluja,
Kamppaile, että saisimme taas jokapäiväisen leivän.
Meillä ei ole enää koteja,
Viholliset veivät kaiken, veivät kaiken, veivät kaiken,
jopa pienen sänkymme!
He polttivat koulun ja opettajan myös,
He polttivat kirkon ja herran Jeesuksen Kristuksen,
Ja erään vanhan miesparan, joka ei päässyt karkuun,
Joulu! Kuuntele meitä, meillä ei ole enää pieniä puukenkiäkään,
mutta anna voitto Ranskan lapsille!"
Gilbert Bozon

Gilbert Fernand Charles Bozon (19. maaliskuuta 1935 Troyes – 21. heinäkuuta 2007 Tours) oli ranskalainen uimari, olympiamitalisti ja Euroopan mestari. Erityisesti selkäuinnissa menestynyt Bozon teki urallaan kolme henkilökohtaista maailmanennätystä lyhyellä radalla.
Ura.
Bozon saavutti 17-vuotiaana 100 selkäuinnissa olympiahopeaa Helsingissä 1952 hävittyään Yhdysvaltain Yoshinobu Oyakawalle. Hän kilpaili myös Melbournen kesäolympialaisissa 1956. Torinon EM-kilpailuissa 1954 Bozon voitti 100 metrin selkäuinnissa Euroopan mestaruuden ja sijoittui Ranskan 4×200 metrin vapaauintiviestijoukkueesa hopealle. Bozon ui myös kaksi kultaa Välimeren kilpailuista 100 metrin selkäuinnista vuosina 1951 ja 1955.
Bozon ui selkäuinnissa lyhyellä radalla kolme henkilökohtaista maailmanennätystä: 100 metrillä vuosina 1952 ja 1955 ja 200 metrillä vuonna 1953. Hän kuoli pitkällisen sairauden jälkeen 72-vuotiaana heinäkuussa 2007.
Pohjanmaan Partiolaiset

Pohjanmaan Partiolaiset ry on Etelä-, Keski- ja Pohjois-Pohjanmaan sekä Pohjanmaan maakuntien alueella toimiva partiopiiri ja Se on yksi Suomen Partiolaisten yhdestätoista partiopiiristä. Piirin jäseninä on 140 piirin alueella toimivaa partiolippukuntaa. Pohjanmaan Partiolaiset ry:n tehtävänä on alueen lippukuntien tukeminen kuuden toiminnanalan kautta, joita on alue, koulutus, talous, ohjelma, projekti, talous, yhteiskuntasuhteet ja viestintä
Piirin toimistolla on kolme toimipaikkaa piirin alueella, jotka sijaitsevat Oulussa, Ylivieskassa ja Vaasassa. Piirillä on neljä palkattua työntekijää. Pohjanmaan Partiolaisten jäsenlehti on Pohjan Puhuri.
Horbelevin seurakunta

Horbelevin seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Horbelev-Falkerslevin pastoraattiin. Ennen vuoden 2007 kuntauudistusta seurakunta toimi Stubbekøbingin kunnan alueella.
Viipurin suoviljelysyhtiö

Viipurin suoviljelysyhtiö (Kärr-Odlings-Bolaget i Wiborg) oli Viipurin pitäjässä toiminut osakeyhtiö.
Yhtiön perustaminen juonsi juurensa Itä-Suomen nälänhätään vuonna 1835. Yhtiön tarkoitus oli antaa nälänhädän johdosta kiertolaisiksi joutuneille mahdollisuus työpalvelukseen, vähentää hallatuhoja ja näyttää paikalliselle rahvaalle esimerkkiä.
Yhtiö viljeli viljaa usealla suolla. Viljelyä varten soita ojitettiin, kuokittiin ja kulotettiin. Yhtiö toimi ainakin Kilposuolla, Nikusensuolla, Lautalansuolla, Pekkasensuolla, Kiilasaunasuolla ja Kurimuksensuolla. 
Yhtiön osakepääomaksi tuli aluksi 6 900 pankkoruplaa. Osakepääomaa kuitenkin nostettiin myöhemmin. Vuonna 1844, kun yhtiö luultavasti purettiin, ilmoitettiin, että yhtiöön sijoitetuista 43 000 pankkoruplasta 30 000 oli menetetty.
How to Be a Human Being

How to Be a Human Being on englantilaisen indie-rock yhtye Glass Animalsin toinen studioalbumi, jonka julkaisi Caroline International ja Harvest Records. Albumissa on yksitoista kappaletta, joista jokainen kuvaa yhtä albumin kannessa esiintyvää henkilöä. Henkilöt perustuu oikeisiin ihmisiin, joita yhtyeen laulaja on tavannut kiertueiden aikana. 
Albumi oli ehdolla vuoden 2017 Mercury Prize - kilpailussa. Kappaleille "Life Itself", "Youth", "Season 2 Episode 3", "Pork Soda" ja "Agnes" on julkaistu musiikkivideot.
Aaron Staton

Aaron Staton (s. 10. elokuuta 1980 Huntington, Länsi-Virginia) on yhdysvaltalainen näyttelijä. Hän on näytellyt muun muassa Kenneth Cosgrovena draamasarjassa "Mad Men".
Rich Sommer

Rich Sommer (s. 2. helmikuuta 1978 Toledo, Ohio) on yhdysvaltalainen näyttelijä. Hänet tunnetaan muun muassa roolistaan Harold Cranena draamasarjassa "Mad Men".
Kiernan Shipka

 
Kiernan Brennan Shipka (s. 10. marraskuuta 1999 Chicago, Illinois, Yhdysvallat) on yhdysvaltalainen näyttelijä. Lapsena uransa aloittanut Shipka on näytellyt muun muassa Sally Draperin roolissa draamasarjassa "Mad Men". Lisäksi hän on ääninäytellyt Jinora-hahmoa animaatiosarjassa "The Legend of Korra". Vuonna 2018 Shipka alkoi näytellä pääroolia Netflix-alkuperäissarjassa "".
Shipka alkoi esiintyä lehtimainoksissa jo vauvaikäisenä. Hän muutti kuusivuotiaana vanhempiensa ja siskonsa kanssa Los Angelesiin. "Mad Menin" näyttelijäkaartin jäsenenä Shipka sai parhaan ensemble-suorituksen SAG-palkinnon vuosina 2008 ja 2009.
Vuonna 2017 Shipka näytteli Bette Davisin tytärtä B. D. Hymania minisarjassa '. Hän näyttelee päähenkilöä, Sabrina Spellmania Netflixin sarjassa ', joka perustuu samannimiseen sarjakuvaan. 1990-luvun komediasarjassa "Sabrina, teininoita" hahmoa esitti Melissa Joan Hart.
Hämeenlinnan seudun joukkoliikenne

Hämeenlinnan seudun joukkoliikenteellä tarkoitetaan Hämeenlinnan ja sen ympäryskuntien alueella tapahtuvaa linja-autoliikennettä. Hämeenlinna muodostaa yhdessä Janakkalan ja Hattulan kanssa Hämeenlinnan seudullisen joukkoliikennealueen, jonka bussiliikenne järjestetään yhteistyössä liikenteenharjoittajien kanssa. Joukkoliikenteessä otettiin 4.6.2017 käyttöön linjastouudistus.
Lippujärjestelmä.
Joukkoliikennejärjestelmässä on käytössä lippu- ja maksujärjestelmä Waltti. Waltti-järjestelmään siirryttiin 11.8.2016. Käytettäviä lipputyyppejä ovat kertaliput, sekä Waltti-korteille ladattavat arvo- ja kausiliput. Bussiliikenteessä on käytössä vyöhykepohjainen hinnoittelu, joka jakaa Hämeenlinnan alueen kolmeen vyöhykkeeseen A, B ja C. 
Linjat.
Kaupunkiliikenteen linjat.
Kaupunkiliikenteen päälinjat 1-5 ovat joka päivä ajettavia. Linjat 10-14 sekä 16 ja 17 ovat arkipäiväliikenteeseen painottuvia bussilinjoja. Kaikki kaupunkilinjat ajavat Hämeenlinnan linja-autoaseman ja rautatieaseman kautta. Kaupunkiliikenteessä toimii myös yksi palvelulinja, linja 7 (palvelulinja Seiska). Kaupunkiliikenteen linjoilla on kolme liikennöitsijää: Inter Kuljetus Oy (linjat 2, 4, 12, 13), Länsilinjat Oy (linjat 5, 10, 14, 16, 17) ja Vekka Liikenne Oy (linjat 1, 3, 7, 11).
Päälinjat
Lisälinjat
Palvelulinjat
Myöhemmin mahdollisesti aloittavat linjat 15 Turenki – Kankaantausta – Keskussairaala sekä 18 Visamäki – Keskussairaala – Kettumäki. Aiemmin olivat käytössä linja 5L reitillä Rastikangas – Turenki – Hämeenlinna – Parola – Parolannummi sekä 12 reitillä Siiri – Hätilä – Keskusta – Tampereentie – Kettumäki.
Seutuliikenne.
Janakkalan sisäiset (100-sarja).
Linjat 150-151 Turenki – Kuumola – Kiipula – Leppäkoski – Tervakoski 
Linjat 161 – 168 Turenki – Tervakoski
Hattulan suunta (600-sarja).
Linjat 620 ja 621 ajavat Hämeenlinnasta Pekolan, Parolan ja Lepaan kautta Tyrväntöön. Linja 621 ajaa lisälenkin Parolan koulukeskuksen kautta. Linjoja 620 ja 621 ajetaan arkisin yhteensä seitsemän vuoroa kumpaankin suuntaan ja lauantaisin kaksi. Lisäksi arkiaamuina ajetaan yksi vuoro linjalla 622 Tyrvännöstä Hämeenlinnaan Tavastian kampukselle. 
Hattulan sisäiset (650-sarja).
Hattulan sisäiset linjat 651 – 655 ajavat Parolasta ja kiertävät Vanajaveden länsipuolisia kyliä. Linja 656 ajetaan kerran arkipäivässä Parolasta Hämeenlinnaan Aulangon kautta.
Hauhon suunta (600- sarja).
Linjat 602 ja 610 ajavat Hämeenlinnasta Pälkäneentien kautta Hauholle. Linja 601 ajaa vain Hauholta Hämeenlinnaan. Linja 640 ajaa Hattulan Retulaan.
Palvelulinjat.
Kyläpussit ja Tassu-bussi.
Kyläpussit ja Tassu-bussi ovat haja-asutusalueiden palvelulinjoja. Palvelulinjat ovat kaikille avointa liikennettä, mutta erityisen hyvin ne palvelevat ikäihmisiä tarjoten asiointiyhteyden lähitaajamaan. Palvelulinjat voivat myös poiketa tarvittaessa reitiltään korkeintaan 2 km ja hakea kutsusta jopa kotiovelta.
Linjanumerot.
Palvelulinjoilla ja kyläpusseilla on linjanumerot joita käytetään muun muassa reittioppaassa.
Bess (laulaja)

Bess (tyyliteltynä BESS, oikealta nimeltään Bess Essi Launimo, synt. Essi Miia Marianna Launimo, s. 22. huhtikuuta 1993) on suomalainen laulaja. Hän yhdistelee musiikissaan poppia, elektroa ja housea. Bess tekee musiikkia yhdessä tuottajansa Nopsajalan kanssa.
Ura.
Bessin ensisinglet julkaistiin vuonna 2017, joista etenkin kappale ”Tempo” menestyi. Se oli parhaimmillaan Suomen virallisen latauslistan kolmantena ja singlelistan sijalla 13. Sitä on kuunneltu yli 10 miljoonaa kertaa, mikä oikeuttaa tuplaplatinalevyyn. Yhteensä Bessin musiikkia on kuunneltu jo yli 40 miljoonaa kertaa.
Bessin esikoisalbumi "Bess" julkaistiin marraskuussa 2019. Se ylitti kultalevyyn oikeuttavan kuuntelumäärän jo ennen julkaisuaan. Bess osallistui vuoden 2022 Uuden Musiikin Kilpailuun kappaleella ”Ram pam pam”, joka sijoittui kilpailussa kolmanneksi.
Vuoden 2023 Emma-gaalassa Bess voitti neljä palkintoa kategorioista Vuoden artisti, Vuoden biisi, Vuoden pop ja Vuoden striimatuin kotimainen biisi.
Bessin toinen albumi "Kädet ylös" julkaistiin huhtikuussa 2023. Albumi debytoi albumilistan viidentenä. Hän myös voitti vuoden 2023 Masked Singer Suomi -ohjelman Kolibri-hahmollaan.
Bess vieraili "Salatut elämät" -saippuasarjassa helmikuussa 2024 esittämällä kaksi kappalettaan eräissä juhlissa.
Bess osallistui "Tanssii tähtien kanssa" -tv-ohjelmaan syksyllä 2024 tanssinopettajanaan Marko Keränen. Bess sijoittui kolmanneksi.
Yksityiselämä.
Bess on suorittanut kaksoistutkintona parturi-kampaajan opinnot. Lisäksi hän on opiskellut ammattimuusikoksi Pop &amp; Jazz -konservatoriossa. 
Bess on seurustellut kesästä 2020 ja ollut kihloissa vuodesta 2022 lähtien tanskalaisen näyttelijän Danny Bærtelsenin kanssa. Bærtelsen on näytellyt muun muassa yhdysvaltalaiselokuvassa "Happy Endings Sleepover."
Anne Flinkkilä

Anne Flinkkilä on suomalainen toimittaja ja tuottaja, joka juonsi Ylen "Inhimillinen tekijä" -keskusteluohjelmaa vuosina 1997–2017. Flinkkilä on toiminut juontajana myös "Ajankohtainen kakkonen"- ja "Viimeiset sanani" -ohjelmissa. "Inhimillisen tekijän" loppumisen jälkeen vuonna 2018 Yle TV1:llä alkoi hänen ja Maarit Tastulan yhteinen keskusteluohjelma "Flinkkilä &amp; Tastula", joka on pääpiirteiltään samanlainen kuin "Inhimillinen tekijä" oli. Sitä seurasi edelleen yhteinen toimittaja Ani Kellomäen kanssa tehty keskusteluohjelma "Flinkkilä &amp; Kellomäki", jota esitettiin Yle TV1:llä vuosina 2020–2023.
Yrjö Kaarne

Yrjö Antti Kaarne (vuoteen 1906 Karlsson, 7. helmikuuta 1899 Tampere – 28. toukokuuta 1973 Helsinki) oli suomalainen toimittaja joka käytti nimimerkkejä "Vasara", "Yx", "Y. Kne" ja "Antti Mäntymäki".
Elämä.
Kaarneen vanhemmat olivat kansanedustaja Antti Kaarne ja Fanny Lind. Hän opiskeli 1922–1923 Berliinissä Saksassa muun muassa Deutsche Hochschule für Politikissa sekä 1931 Genèvessä kansainliittokursseilla. Kaarne oli toimittajana Työväenjärjestöjen Tiedonantajassa 1924–1927, Työväen Sanomalehtien Tietotoimistossa (TST) 1928–1933 ja ulkomaantoimittajana Suomen Sosialidemokraatissa 1934–1950. Hän oli samalla myös Sosialistisen Aikakauslehden päätoimittajana 1946–1950. Kaarne oli sitten ylimääräisenä sanomalehtiavustajana Tukholmassa vuodesta 1950 ja ulkoaiainministeriön palveluksessa vuodesta 1953. 
Kaarne oli Sosialidemokraattisen Sanomalehtimiesliiton jäsenenä vuodesta 1928, liittotoimikunnan jäsenenä vuodesta 1946 sekä liiton puheenjohtajana 1948–1950. Helsingin Sanomalehtimiesyhdistyksen hallituksen jäsenenä hän oli vuodesta 1937, puheenjohtajana 1948–1950 sekä Helsingin sos.-dem. lehtimieskerhon johtokunnan jäsenenä vuodesta 1944. Kaarne oli Suomen Sanomalehtimiesten liiton toinen varapuheenjohtaja 1948–1950 ja Suomalais-amerikkalaisen yhdistyksen varapuheenjohtaja 1947–1950. 
Syksyllä 1971 valtioneuvos K. A. Fagerholm, konsuli Yrjö A. Kaarne, ay-johtaja Emil Skog ja päätoimittaja Atte Pohjanmaa perustivat "Vanhat Toverit – Aatteen Miehet" –nimisen keskustelukerhon eläkkeellä oleville pääkaupunkiseudun sosialidemokraattisilla järjestöaktiiveille.
Yrjö Kaarne oli naimisissa vuodesta 1925 Lyyli Kerttu Paasijoen kanssa.
Pasmajärvi (järvi Kolarissa)

Pasmajärvi on Lapissa Pasmajärvellä Kolarissa sijaitseva järvi.
Maantietoa.
Järven pinta-ala on 840 hehtaaria eli 8,4 neliökilometriä. Se on 6,1 kilometriä pitkä ja 2,4 kilometriä leveä. Järvenselän aukeutta rajoittavat pitkät länsirannan Tirronniemi ja itärannan Honkaniemi. Honkaniemen kainaloihin jäävät Housulahti ja Leveälahti. Luoteisrannassa on pieni Isolahti ja järven kaakkoispäässä sijaitsee Alaisenpäänlahti. Järvelle näkyviä korkeita mäkiä on pohjoisessa sijaitseva Vuorkavaara, jonka kohoaa 65 metriä vedenpintaa korkeammalle, ja Hunnuvaara, jonka järvenpuoleinen sivu nousee sitäkin korkeammalle. Tirronniemen eteläpuolella oleva Petäjäniemi on harjujakson pää, joka alkaa pohjoisempana Pasmajoen mutkasta. Harjujakson sivulla sijaitsee Palokoskenrova.
Järvessä on laskettu olevan viisi saarta, jotka ovat kaikki yli aarin kokoisia, mutta eivät ylitä hehtaaria. Niiden yhteispinta-ala on noin yksi hehtaaria, mikä on noin 0,2 % järven kokonaispinta-alasta. Niitä ovat Vaarasaari, Kuussaari ja Pajusaari.
Järvi on luodattu ja siitä on julkaistu syvyyskartat. Sen tilavuus on 13 miljoonaa kuutiometriä eli 0,013 kuutiokilometriä. Järven keskisyvyys on 1,6 metriä ja suurin syvyys on 4,0 metriä. Syvin kohta sijaitsee Tirronniemen edustalla Kuussaaresta pohjoiseen.
Järven rantaviivan pituus on 23 kilometriä, josta saarten rantaviivan yhteispituus on noin yksi kilometri. Rannoilla on muutama kiinteistö haja-asutusta ja noin 30 vapaa-ajan asuntoa. Järven eterantaan ulottuu Pasmajärven kylä. Sen kautta kulkee järven sivua seuraava yhdystie 19702 ja pohjoisesta sen ohittava yhdystie 9361.
Vesistösuhteet.
Järvi sijaitsee Tornionjoen vesistössä (vesistöaluetunnus 67) Naamijoen valuma-alueen (67.8) Pasmajoen valuma-alueella (67.86), jonka Pasmajärven alue (67.862) järvi kuuluu. Järven vedenpinnan korkeus on 164,0 metriä mpy.
Valuma-alue saa pääosan vedestään Nuottajoen valuma-alueen (67.866) laskujoesta Nuottajoesta, joka laskee kaakkoisrantaan, ja Siikajoen valuma-alueen (67.867) laskujoesta Siikajoesta, joka laskee Isolahteen järven länsirantaan. Siikajoen valuma-alueella sijaitsevat esimerkiksi Iso Pahajärvi (3 ha) ja Pikku Pahajärvi (2 ha), jotka laskevat Pahajärvenojaa myöten, Iso Haukijärvi (2 ha) Haukirovan pohjoispuolella, sekä Säynäjärvi (1 ha) laskujoen alajuoksulla. Nuottajoen valuma-alueella sijaitsevat Nuottajärvi (14 ha) ja Nuottalompolo (6 ha). Pasmajärven alueella on kolme yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Vuorkajärvi (6 ha), joka laskee Koivuvuomalta Vuorkajokea pitkin Iso Housuniemeltä järven itärantaan, Tirrojärvi (3 ha), joka sijaitsee länsirannalla Tirronniemellä, ja Verijärvi (1 ha), joka laskee Petäjäniemen eteläpuolelle Petäjälahteen.
Järven laskujoki Pasmajoki lähtee järven pohjoispäästä ja juoksee ensin laskien ensin Vaattojärveen (233 ha), jatkaen sitten Vaattojokena Sieppijärveen (92 ha), josta se jatkaa Naamijokena Naamijoelle, missä se yhtyy Tornionjokeen.
Kerteminde

Kerteminde on tanskalainen kaupunki Fynissä. Sen väkiluku oli 5 855 tammikuussa 2014.
Kerteminde oli aiemmin Lempäälän ystävyyskunta, mutta luopui siitä 2016.
Elämä elämästä

Elämä elämästä () on vuonna 1916 valmistunut venäläinen mykkäelokuva. Jevgeni Bauerin ohjaama melodraama perustuu Georges Ohnetin romaaniin "Serge Panine". Sen pääosia esittävät Vera Holodnaja, Lidija Koreneva ja Vitold Polonski.
Juoni.
Miljonäärirouva Hromovan luona kasvaa hänen oman tyttärensä Musjan rinnalla ottotytär Nata. Heidän kotiinsa ilmestyy kaksi sulhasta – säihkyvä ruhtinas Bartinski ja varsin tavanomainen liikemies Žurov. Nata ja Bartinski rakastuvat toisiinsa, mutta rahapulansa takia ruhtinas nai rikkaan perijättären Musjan. Nata puolestaan joutuu hyväksymään Žurovin kosinnan. Häiden jälkeen Bartinski tuhlaa Musjan omaisuuden, mutta jatkaa suhdettaan Natan kanssa. Ruhtinas menettää loputkin rahansa ja väärentää vekseliin Žurovin allekirjoituksen. Vältääkseen skandaalin Hromova kehottaa Bartinskia ampumaan itsensä. Kun ruhtinas kieltäytyy, Hromova ampuu hänet ja lavastaa tapahtuneen itsemurhaksi.
Tuotanto ja vastaanotto.
Aleksandr Hanžonkovin yhtiön tuottama "Elämä elämästä" oli tarkoitettu Iosif Jermoljevin menestyselokuvan "Patarouva" ("Pikovaja dama", 1916) kilpailijaksi. Ohjaaja Jevgeni Bauer sai työhönsä vapaat kädet ja käytettäväkseen kaikki yhtiön resurssit. Näyttelijäkuntaan kiinnitettiin Vera Holodnajan ja hänen vastanäyttelijänsä Vitold Polonskin lisäksi joukko venäläisen mykkäelokuvan suurimpia tähtiä. Salonkimelodraamansa pohjaksi Bauer valitsi ranskalaisen viihdekirjailijan Georges Ohnetin heikkotasoisen romaanin "Serge Panine" (1881).
"Elämä elämästä" oli valtava yleisömenestys ja sai ylistäviä lausuntoja myös lehdistössä. Sen suurin ansio on Bauerille ominainen ohjaustyyli – loistelias kuvaus, lavastus ja valaistus, joihin yhdistyy puhtaasti elokuvallisten keinojen – lähikuvien, liikkuvan kameran ja montaasin taitava käyttö. "Elämä elämästä" oli myös käännekohta Vera Holodnajan uralla ja teki hänestä Hanžonkovin yhtiön suurimman tähden. Näyttelijänä taitavamman Lidija Korenevan suoritus kalpenee melodramaattisiin osiin täydellisesti sopivan Holodnajan rinnalla, ja teoksesta muodostuikin hänen tunnetuin elokuvansa. Pian tämän jälkeen Holodnaja siirtyi kuitenkin kilpailevan Dmitri Haritonovin yhtiön palvelukseen.
Suomessa "Elämää elämästä" esitettiin ensimmäisen kerran helsinkiläisessä elokuvateatteri Lyyrassa marraskuussa 1916 alaotsikolla "Jokaisesta kyyneleestä pisara verta" ("За каждую слезу по капле крови, Za každuju slezu po kaple krovi"). "Elämä elämästä" uusittiin useampaan kertaan, ja Lauri Piispan mukaan se lienee ollut Suomessakin Holodnajan muistetuin elokuva. Viimeisen kerran sitä esitettiin vuonna 1921.
Tiirinkoski

Tiirinkoski on Hämeenlinnan 29. kaupunginosa, joka sijaitsee noin kuusi kilometriä keskustasta luoteeseen. Maatalousvaltainen kaupunginosa on pääasiassa peltoa sekä länsiosastaan metsää. Alueen läpi kulkee vanha Hämeen Härkätie, jonka varrella sijaitsee myös Tiirinkosken kylä. Tiirinkosken halki virtaa myös Vanajanselälle laskeva Myllyoja. Kaupunginosaa rajaavat Pikku-Parola, Pullerinmäki, Vuorentaka, Majalahti sekä pohjoisessa Hattulan kunta. Kaupunginosa lienee saanut nimensä Myllyojassa olevasta koskesta.
Tiirinkoskella on pitkä historia maatilan pidossa ja nykyisin kylällä toimii Tiirinkosken tehdas -niminen matkailutila. 
Kanta-Hämeen vesistöistä Hirvilampi sijaitsee pääosin Tiirinkosken kaupunginosassa.
Hangasmäki

Hangasmäki on Hämeenlinnan 34. kaupunginosa. Se sijaitsee kaupungin itälaidalla, Kankaistenjärven pohjoispäässä noin kymmenen kilometrin päässä keskustasta. Hangasmäen halki kulkee valtatie 10, ja sen alueella sijaitsevat muun muassa Kankaistenjärven uimaranta. Suureksi osaksi kaupunginosan muodostavat pellot ja metsät. Länsiosastaan kaupunginosa rajautuu Taka-Hätilän ja Kankaisten kaupunginosiin, muilta osin Hattulan ja Janakkalan kuntiin sekä vuonna 2009 Hämeenlinnaan liitettyyn Hauhon entiseen kuntaan.
Munakas (Hämeenlinna)

Munakas on Hämeenlinnan 23. kaupunginosa. Se sijaitsee kaupungin lounaisosassa Iso-Munakas-nimisen järven länsirannalla, josta se on myös saanut nimensä. Kaupunginosaa rajaavat Hattelmala, Loimalahti, naapurikunta Janakkala sekä vuonna 2009 Hämeenlinnaan liitetty Rengon entinen kunta. Kaupunginosan pohjoisosan läpi kulkee valtatie 10. Alueella ei ole juurikaan asutusta, ja kaupunginosa koostuukin pääosin metsistä ja soista. 
Munakkaalla Iso-Munakkaan länsipuolella sijaitsee pieni Kaakkolampi. Tätä suurempi, länsiosiltaan kaupunginosaan kuuluva järvi on Pikku-Munakas, jonka kautta Iso-Munakas ja siihen laskeva Alajärvi laskevat vetensä Janakkalan Kernaalanjärveen. Hämeenlinnan luonnonsuojelualueista kaupunginosan etelänurkassa sijaitsee Heinisuo, joka on osa laajempaa Natura-aluetta.
Jereem Richards

Jereem Richards (s. 13. tammikuuta 1994) on trinidadtobagolainen pikajuoksija.
Richars karsiutui 2011 Lillen alle 18-vuotiaiden MM-kilpailuissa 200 metrin välierissä. Hän juoksi Istanbulin sisäratojen MM-kilpailuissa 2012 kolmannen osuuden Trinidad ja Tobagon pronssijoukkueessa 4 × 400 metrin viestissä. Hän saavutti samana vuonna alle 20-vuotiaiden Keski-Amerikan ja Karibian -mestaruuskilpailuissa hopeaa 200 metrillä ja pronssia 4 × 100 metrin viestissä. Barcelonan alle 20-vuotiaiden MM-kilpailuissa 2012 hän karsiutui 200 metrin välierissä ja sai 4 × 400 metrin viestissä pronssia.
Richards saavutti Keski-Amerikan ja Karibian -mestaruuskilpailuissa pronssia 4 × 100 metrin viestissä 2013. Glasgow'n Kansainyhteisön kisoissa 2014 hän karsiutui 200 metrin alkuerissä. Hän voitti Trinidad ja Tobagon -mestaruuden 200 metrillä 2017. Lontoon MM-kilpailuissa 2017 hän saavutti pronssia 200 metrillä ajalla 20,11. Hän juoksi samoissa kisoissa toisen osuuden Trinidad ja Tobagon joukkueessa, joka voitti 4 × 400 metrin viestin maailmanmestaruuden maansa ennätysajalla 2.58,12. Gold Coastin Kansainyhteisön kisoissa 2018 hän voitti kultaa 200 metrillä ajalla 20,12.
Richards saavutti IAAF World Relays -kilpailuissa 2019 kultaa 4 × 400 metrin viestissä. Saman vuoden Pan-Amerikan kisoissa Limassa hän saavutti hopeaa 200 metrillä ajalla 20,38 ja pronssia 4 × 400 metrin viestissä. Dohan MM-kilpailuissa hän karsiutui 200 metrin välierissä ja oli viides pitkässä viestissä. Vuodelle 2021 siirretyissä Tokion olympialaisissa hän sijoittui kahdeksanneksi sekä 200 metrillä että 4 × 400 metrin viestissä. 
Richards voitti 400 metrin sisäratojen maailmanmestaruuden Belgradissa 2022 Trinidad ja Tobagon ennätysajalla 45,00. Kesällä 2022 hän voitti 200 metrin Trinidad ja Tobagon -mestaruuden, oli Eugenen MM-kilpailuissa samalla matkalla kuudes ja voitti kultaa Birminghamin Kansainyhteisöjen kisoissa ennätyksellään 19,80. Hän voitti Kansainyhteisön kisoissa kultaa myös 4 × 400 metrin viestissä. Keski-Amerikan ja Karibian kisoissa 2023 hän sai kultaa 400 metrillä ja 4 × 400 metrin viestissä. Hän karsiutui 400 metrin välierissä Budapestin MM-kilpailuissa 2023. 
Richards karsiutui 400 metrin välierissä Glasgow'n sisäratojen MM-kilpailuissa 2024. Hän voitti samana vuonna 400 metrin Trinidad &amp; Tobagon -mestaruuden ja sijoittui Pariisin olympialaisissa neljänneksi maan ennätysajalla 43,78. Vuonna 2025 hän voitti Trinidad &amp; Tobagon 200 metrin mestaruuden. Tokion MM-kilpailuissa hän saavutti 400 metrillä hopeaa kotimaansa ennätysajalla 43,72.
Henkilökohtaiset ennätykset.
Sisäradat.
NR = maan ennätys
Kipyegon Bett

Kipyegon Bett (2. tammikuuta 1998 – 6. lokakuuta 2024) oli kenialainen keskimatkojen juoksija, 800 metrin MM-mitalisti. Hän oli pituudeltaan 182 cm.
Bett voitti 800 metrin alle 18-vuotiaiden Afrikan-mestaruuden Réduitissa 2015 ajalla 1.51,67. Hän saavutti samana vuonna hopeaa Calin alle 18-vuotiaiden MM-kilpailuissa ajalla 1.45,86. Hän voitti 800 metrin alle 20-vuotiaiden maailmanmestaruuden Bydgoszczissa 2016 ajalla 1.44,95. 
Bett kuului Kenian joukkueeseen, joka saavutti IAAF World Relays -kilpailuissa 2017 hopeaa 4 × 800 metrin viestissä. Hän sai Lontoon MM-kilpailuissa 2017 pronssia 800 metrillä ajalla 1.45,21.
Bett juoksi 800 metrin ennätyksensä 1.43,76 Berliinissä 3. syyskuuta 2016.
Bett jäi kiinni erytropoietiinin eli EPOn käytöstä heinäkuussa 2018. Lisäksi hän oli kieltäytynyt dopingnäytteen antamisesta helmikuussa 2018. Hän sai tapauksista neljän vuoden kilpailukiellon ajalle 15.8.2018–14.8.2022.
Timothy Cheruiyot

Timothy Cheruiyot (s. 20. marraskuuta 1995) on kenialainen keskimatkojen juoksija, 1 500 metrin maailmanmestari ja olympiamitalisti.
Cheruiyot kuului Kenian joukkueeseen, joka saavutti IAAF World Relays -kilpailuissa 2015 hopeaa DMR-viestissä, jossa juostaan 400, 800, 1 200 ja 1 600 metrin osuudet. Saman vuoden Pekingin MM-kilpailuissa hän sijoittui 1 500 metrillä seitsemänneksi. Hän saavutti Afrikan-mestaruuskilpailuissa Durbanissa 2016 hopeaa 1 500 metrillä ajalla 3.39,71.
Cheruiyot voitti Kenian-mestaruuden 1 500 metrillä 2017. Lontoon MM-kilpailuissa 2017 hän saavutti samalla matkalla hopeaa ajalla 3.33,99. Hän sijoittui 1 500 metrillä toiseksi myös Gold Coastin Kansainyhteisön kisoissa 2018 ajalla 3.35,17. Hän voitti samana vuonna Kenian-mestaruuden 1 500 metrillä sekä sai samalla matkalla hopeaa Afrikan-mestaruuskilpailuissa ajalla 3.35,93. Hän voitti maansa mestaruuden 800 metrillä 2019. 
Dohan MM-kilpailuissa 2019 hän voitti 1 500 metrillä kultaa ajalla 3.29,26. Tokion olympialaisissa vuonna 2021 hän sai hopeaa ajalla 3.29,01. Seuraavana vuonna hän sijoittui 1 500 metrillä kuudenneksi Eugenen MM-kilpailuissa ja saavutti hopeaa Kansainyhteisön kisoissa Birminghamissa ajalla 3.30,21. Budapestin MM-kilpailuissa 2023 hän karsiutui 1 500 metrin välierissä. Pariisin olympialaisissa 2024 hän oli 1 500 metrillä yhdestoista ja Tokion MM-kilpailuissa 2025 neljäs.
Cheruiyot on voittanut 21 Timanttiliigan kilpailua, joista viisi on ollut Timanttiliigan finaaleja.
1498 Lahti

1498 Lahti on päävyöhykkeen asteroidi, jonka löysi suomalainen tähtitieteilijä Yrjö Väisälä 16. syyskuuta 1938 Iso-Heikkilässä Turussa. Ennen nimeämistä asteroidista käytettiin väliaikaista tunnistetta 1938 SK1.
Asteroidi on  nimetty Lahden kaupungin mukaan. 
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on . Albedo on ja magnitudi .
Starets

Starets (kreik. γέροντας, gerontas, "vanhus", ven. старец, starets) eli ohjaajavanhus on ortodoksisen kirkon piirissä käytetty nimitys yleensä luostarissa elävästä hengellisestä ohjaajasta. Nimitys ei viittaa välttämättä ohjaajan ikään, vaan enemmän hänen hengelliseen kokeneisuuteensa. Hän opastaa kilvoittelijoita rukoukseen ja hengellisiin harjoituksiin eli askeesiin. Tällainen ohjaaja osoitetaan yleensä luostarin uudelle asukkaalle eli noviisille. Ohjaajalle noviisin ja myöhemmin vihityn munkin tai nunnan tulee kertoa kilvoituksessa ilmenneet ongelmansa, joihin he sitten yhdessä koettavat etsiä ratkaisuja.
Ohjaajavanhus voi olla myös kokenut nunna, joka toimii luostarissaan muiden sisarien ohjaajana. Eräistä hengellisesti pitkälle edistyneistä ohjaajavanhuksista saattoi aikoinaan tulla myös maallikkojen keskuudessa suosittuja rippi-isiä. Ohjaajavanhus ei välttämättä ole pappi, vaikka usein hän on myös sitä, koska hänestä helposti tulee ohjatuille ja myös muille, luostarin ulkopuolisille ihmisille rippi-isä, jonka luona käydään synnintunnustuksella.
1500 Jyväskylä

1500 Jyväskylä on asteroidivyöhykkeen päävyöhykkeellä sijaitseva pikkuplaneetta eli asteroidi.
Asteroidin löysi suomalainen tähtitieteilijä Yrjö Väisälä Turussa, Iso-Heikkilässä.
Asteroidi on nimetty Jyväskylän kaupungin mukaan..
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on . Albedo on ja magnitudi .
Filip Ingebrigtsen

Filip Ingebrigtsen (s. 20. huhtikuuta 1993 Sandnes) on norjalainen keskimatkojen juoksija, 1 500 metrin Euroopan-mestari ja MM-mitalisti. Hän edustaa Sandnes Idrettslagia ja on pituudeltaan 187 cm. Myös hänen veljensä Henrik ja Jakob Ingebrigtsen ovat huipputason juoksijoita. 
Ura.
Ingebrigtsen karsiutui 800 metrin alkuerissä Tallinnan alle 20-vuotiaiden EM-kilpailuissa 2011. Hän sijoittui seuraavana vuonna Barcelonan alle 20-vuotiaiden MM-kilpailuissa yhdeksänneksi 1 500 metrillä ja karsiutui alkuerissä 800 metrillä. Maastojuoksun EM-kilpailuissa 2012 hän oli alle 20-vuotiaiden sarjassa 46:s. Hän sijoittui Tampereen alle 23-vuotiaiden EM-kilpailuissa 2013 kuudenneksi 1 500 metrillä ja karsiutui alkuerissä 800 metrillä.
Ingebrigtsen karsiutui 1 500 metrin alkuerissä Zürichin EM-kilpailuissa 2014 ja Prahan EM-hallikilpailuissa 2015. Maastojuoksun EM-kilpailuissa 2015 hän sijoittui alle 23-vuotiaiden sarjassa 19:nneksi. Hän voitti 1 500 metrin Euroopan-mestaruuden Amsterdamissa 2016 ajalla 3.46,65. Rio de Janeiron olympialaisissa hänet hylättiin saman matkan alkuerässä. Belgradin EM-hallikilpailuissa 2017 hän karsiutui 1 500 metrin alkuerissä. Hän saavutti Lontoon MM-kilpailuissa 2017 pronssia 1 500 metrillä ajalla 3.34,53.
Ingebrigtsen juoksi 1 500 metrin Norjan ennätyksen 3.30,01 Monacossa 20. heinäkuuta 2018. Berliinin EM-kilpailuissa hän sijoittui samalla matkalla 12:nneksi. Hän voitti maastojuoksun Euroopan-mestaruuden 2018. Hänet hylättiin 1 500 metrin alkueräjuoksussa Glasgow'n EM-hallikilpailuissa 2019. Hän juoksi mailin Norjan ennätyksen 3.49,60 Lontoossa heinäkuussa 2019. Dohan MM-kilpailuissa hän karsiutui 1 500 metrin välierissä ja keskeytti 5 000 metrin loppukilpailun. Hän juoksi mailin sisäratojen Norjan ennätyksen 3.56,99 New Yorkissa helmikuussa 2020. Hän karsiutui 1 500 metrin alkuerissä Toruńin sisäratojen EM-kilpailuissa 2021 ja samana vuonna käydyissä Tokion olympialaisissa.
Ingebrigtsen on voittanut Norjan-mestaruuden 800 metrillä 2016 ja 2019, 1 500 metrillä 2013 ja maastojuoksussa 2020.
Feodor Novgorodilainen

Pyhä autuas Feodor Novgorodilainen (, s. ? – 19. tammikuuta 1392) oli Venäjällä Veliki Novgorodissa 1300-luvulla vaikuttanut niin sanottu Jumalan hullu eli Kristuksen tähden houkka.
Feodor syntyi hurskaiden ja varakkaiden vanhempien perheeseen. Jo nuorena hän tutki Raamattua. Täysi-ikäisenä Feodor omistautui kokonaan Jumalan palvelemiseen. Harjoitettuaan itseään paastossa ja hyveissä Feodor alkoi kilvoitella Veliki Novgorodin kauppiaiden kaupunginosassa. Hän jakoi omaisuutensa köyhille ja eli lopun elämäänsä äärimmäisessä köyhyydessä vailla kotia ja ilman lämpimiä vaatteita talvipakkasilla. Solvaajiaan ja loukkaajiaan hän siunasi.
Samaan aikaan Olhavanjoen toisella puolella kilvoitteli toinen houkka, Nikolai Kaalinpää (Kotšanov), joka tunnetaan myös nimellä autuas Nikolai Novgorodilainen (k. 1392). Nämä kaksi houkkaa olivat olevinaan koko ajan vihoissa keskenään ja kävivät heti toistensa kimppuun, jos toinen erehtyi tulemaan "väärälle" puolelle jokea. Nikolai Kaalinpää sai lisänimensä siitä, että hän kerran heitti Feodoria kaalinkerällä. Hulluttelullaan houkat parodioivat kaupungin eri väestönosien välistä vihanpitoa ja keskinäistä kahinointia.
Feodor oli kertonut saaneensa selvänäkemisen lahjan. Hänen väitettiin ennustaneen muun muassa erään tulipalon ja nälänhädän. Lähestyvästä kuolemastaan Feodor sanoi kaikille tapaamilleen ihmisille: "Jääkää hyvästi, olen lähdössä kauas."
Feodor Novgorodilainen kuoli 19. tammikuuta 1392. Siksi ortodoksinen kirkko viettää hänen muistopäiväänsä 19. tammikuuta. Hänen pyhäinjäännöstensä päälle Veliki Novgorodiin on rakennettu tsasouna. Hänet kanonisoitiin pyhäksi kirkonlaajuisesti vuonna 1981.
Seinäjoella toimi ortodoksinen maallikkoyhdistys nimeltä Pyhän autuaan Feodor Novgorodilaisen seura ry.
Matej Beňuš

 
Matej Beňuš (s. 2. lokakuuta 1987 Bratislava, Tšekkoslovakia) on slovakialainen koskimelonnan maailmanmestari ja olympiamitalisti.
Hän otti Rion olympialaisissa 2016 hopeaa kanadalaisyksikön henkilökohtaisesta kilpailusta, saavuttaen uransa ensimmäisen olympiamitalin.
Ura.
Koskimelonnan Beňuš aloitti 11-vuotiaana. Ensimmäisen mitalinsa hän sai Junioreiden Euroopan-mestaruuskilpailuista Krakovasta vuonna 2004. Ensimmäisissä aikuisten arvokilpailuissa hän kilpaili Liptovský Mikulášissa, kotimaassaan Slovakiassa vuonna 2007 järjestetyissä Euroopan-mestaruuskilpailuissa. Hän oli samantien voittamassa kultaa yksiköiden joukkuekilpailussa. Beňuš on ottanut joukkuekilpailussa useita EM-kultia. Ensimmäisen henkilökohtaisen arvokisamitalinsa, hopean, hän otti EM-kilpailuissa Bratislavassa vuonna 2010.
Maailmanmestaruuskilpailuissakin hän on saanut monia kultamitaleita, joista kaikki joukkuekilpailussa. Ensimmäisen henkilökohtaisen MM-mitalinsa hän sai vuosi kotoisten EM-kisojen jälkeen niin ikään Bratislavassa vuonna 2011, meloen pronssia. Riossa 2016 hän sai olympiahopeaa, ja uransa viidennen henkilökohtaisen arvokisamitalin. Hän saavutti koskisyöksyssä MM-hopeaa Paussa 2017.
Perhe.
Beňuš on naimisissa Ivana Benusovan kanssa ja heillä on kaksi yhteistä lasta (Simon ja Tobias). Matej Beňušin isosisko Dana Mann on myöskin koskimelonnan maailmanmestari. Hän edustaa nykyään miehensä kotimaata Yhdysvaltoja.
Tunnustukset.
Lähde:
Meteoro (P41)

Meteoro (runokonumero P41) on Espanjan laivaston vuonna 2009 vesillelaskettu Meteoro-luokan ulkovartiolaiva ().
Valmistus.
Alus tilattiin 31. heinäkuuta 2006 Navantialta, missä köli laskettiin 4. lokakuuta 2007. Alus laskettiin vesille 16. lokakuuta 2009 ja otettiin palvelukseen 28. heinäkuuta 2011.
Palvelus.
Alus on palveluksessa.
Kankaanpään patteristo

Kankaanpään patteristo (lyhenne KanPsto) oli Niinisalon varuskunnassa Kankaanpäässä vuosina 1992–2001 toiminut Tykistöprikaatin joukkoyksikkö.
Historia.
Kankaanpään patteristo perustettiin uutena joukkoyksikkönä Tykistöprikaatin aloittaessa toimintansa 1. maaliskuuta 1992. Sen tehtäväksi määrättiin sotilaskuljettajien koulutus Niinisalon varuskunnan käyttöön, minkä lisäksi sille siirrettiin aiemmin Tykistökoululle kuulunut päävastuu Tykistöprikaatille käskettyjen kertausharjoitusten järjestämisestä.
Niinisalon varuskunnassa vuodesta 1955 toiminut Eläinlääkintäkoulu lakkautettiin maaliskuun alussa 1994, jolloin sille kuuluneista tehtävistä sotakoirien ohjaajien ja sotilaspoliisien koulutus sekä eläinklinikka siirrettiin Kankaanpään patteristolle. Näistä muodostettiin patteristoon uusi esikuntapatteri.
Patteriston kertausharjoituspatteri järjesti 1990-luvun aikana Niinisalossa ja Rovajärven ampuma-alueella vuosittain 30–40 kertausharjoitusta, joissa koulutettiin yhteensä runsaat 2 000 reserviläistä.
Patteristo lakkautettiin vuoden 2001 alussa, jolloin se sulautettiin Tiedustelupatteristoon.
Perinteet.
Kankaanpään patteriston vaalittaviksi perinteiksi määrättiin vuosina 1937–1939 toimineen Kankaanpään kertausharjoituskeskuksen, Niinisalossa talvisotaan perustetun Kenttätykistörykmentti 10:n III patteriston sekä jatkosotaan perustettujen Kenttätykistörykmentti 12:n esikunnan ja III patteriston sekä Kevyt patteristo 15:n perinteet. Kankaanpään patteriston perinnepäiväksi määrättiin talvisodan aikaisen KTR 10:n III patteriston perustamisen ja kokoamisen vuosipäivä 9. lokakuuta.
Graafikko Juhani Vepsäläisen suunnittelema Kankaanpään Patteriston pöytästandaari vihittiin käyttöön 9. lokakuuta 1994.